తెలంగాణలో మహిళా తహసీల్దార్ దారుణహత్య WATCH LIVE TV
హీరో డ్రైవింగ్ లైసెన్స్ క్యాన్సిల్ చేసిన అధికారులు!
అర్థరాత్రి పూట తన ఆడి కారుని వేగంగా పోనిచ్చి ఓ బ్రిడ్జీపై రేలింగ్ వాల్‌ని ఢీ కొట్టిన సినీ నటుడి డ్రైవింగ్ లైసెన్స్ రద్దు....
TNN | Updated:
Oct 8, 2017, 06:40PM IST
జర్నీ, రాజా రాణి లాంటి చిత్రాలతోనే కాకుండా రాజోలు బ్యూటీ అంజలికి లవర్&zwnj;గా తరచుగా వార్తల్లో కనిపించే తమిళ సినీ నటుడు జై తెలుగువారికి సుపరిచితుడే. ఇటీవల చెన్నైలో అర్థరాత్రి పూట తన ఆడి కారుని వేగంగా పోనిచ్చి అడయార్ వద్ద ఓ బ్రిడ్జీపై రేలింగ్ వాల్&zwnj;ని ఢీ కొట్టిన సినీ నటుడు జైని అడయార్ పోలీసులు అరెస్ట్ చేసి బెయిల్&zwnj;పై విడుదల చేసినట్టు వార్తలొచ్చిన సంగతి తెలిసిందే. ఈ కేసులో జై మద్యంతాగి కారు నడిపినట్టుగా నిరూపణ అవడంతో తాజాగా అతడి డ్రైవింగ్ లైసెన్స్ రద్దు చేసినట్టుగా కోలీవుడ్ మీడియా వర్గాలు చెబుతున్నాయి. జై ర్యాష్ డ్రైవింగ్&zwnj;పై కేసు నమోదవడం ఇదేం మొదటిసారి కాదు.! గతంలోనూ ఓసారి నిర్లక్ష్యంగా కారు నడిపి రోడ్డు డివైడర్&zwnj;ని వేగంగా ఢీ కొట్టిన ఘటనలో అప్పట్లో జై పై కేసు నమోదైంది.
ఇటీవల జరిగిన ఘటన రెండొవది కావడంతో మోటార్ వెహికిల్ యాక్ట్ ప్రకారం జై డ్రైవింగ్ లైసెన్స్ రద్దు చేసినట్టు తెలుస్తోంది. టాలీవుడ్ సీతమ్మ, రాజోలు బ్యూటీ అంజలితో పీకల్లోతు ప్రేమలో మునిగిన జై ఆమెతో పెళ్లికి సిద్ధపడుతున్నాడని అటు కోలీవుడ్, ఇటు టాలీవుడ్ వర్గాలు బాహటంగానే చెప్పుకుంటున్నాయి. ఇక జై సినిమా కెరీర్ విషయానికొస్తే, ప్రస్తుతం అతడి చేతిలో మూడు సినిమాలున్నాయి. అందులో బెలూన్ అనే హారర్ థ్రిల్లర్ సినిమాలో జై, అంజలి జంటగా నటిస్తున్నారు.